१२ वैशाख दिउँसोको १२ बज्नै लाग्दा थाङपालकोट–२ सिन्धुपाल्चोकका कान्छा पाखि्रन (४०) गाउँमा मकै गोड्ने खेताला लागेका थिए। उनको दुई महीनाको कान्छो छोरो घरभित्रै कोक्रोमा निदाइरहेको थियो भने दुई वर्षको माइलो छोरो भाइछेउमै खेलिरहेको थियो। कान्छाकी आमा र श्रीमती चमेली खाना खाएर आँगनमा निस्कँदैथिए। त्यत्ति नै बेला महाभूकम्प आयो। सासू–बुहारी दौडेर भित्र के पसेका थिए, गर्लम्म घर लडेर पुरिए।
